### Beslutning

Udvalget indstiller:

René Mortensen (O) som medlem og Keld Thorsen (V) som stedfortræder.

Finn Mikkelsen (I) som medlem og Mikkel Winther (A) som stedfortræder.

### Sagsfremstilling

## Resume og sagens baggrund

Valg af 2 kommunalbestyrelsesmedlemmer og 2 suppleanter til Landliggerudvalget for perioden 2026-2029.

## Indstillinger

Kommunaldirektøren indstiller, at der, efter indstilling fra Teknik- og Miljøudvalget, vælges 2 kommunalbestyrelsesmedlemmer og 2 suppleanter til Landliggerudvalget for perioden 2026-2029.

## Behandling

Teknik- og Miljøudvalget, Kommunalbestyrelsen.

## Sagsfremstilling

Landliggerudvalget består af 11 medlemmer:

1. 2 medlemmer og 2 suppleanter udpeges af Kommunalbestyrelsen efter indstilling fra Teknik- og Miljøudvalget.
2. 9 af udvalgets øvrige medlemmer vælges af Kommunalbestyrelsen efter indstilling af og blandt Kalundborg Kommunes landliggerområders fællesrepræsentationer. Hvert område vælger en repræsentant til udvalget blandt områdets grundejerforeningsformænd. For hvert medlem vælges 1 suppleant, der indkaldes, såfremt det ordinære medlem har forfald. Landliggerområdernes repræsentanter vælges for en 2-årig periode med virkning fra den 1. september.

Landliggerudvalget er et dialogforum mellem Kalundborg Kommune og ejere af sommerhuse i sommerhusområderne, beliggende i Kalundborg Kommune.

Lovgrundlaget er den kommunale styrelseslovs § 17, stk. 4 og vedtægter godkendt af Kommunalbestyrelsen den 11. oktober 2019.

## Økonomiske konsekvenser

Ingen bevillingsmæssige konsekvenser.